Københavns Adresseavis, 1801-02-12
Et Fruentimmer med de beste Rekommendationer fra de Steder, hun for har konditioneret, søger Emploi for Huus eller Kammerjomfrue, i manglende Fald at bestyre en simpel Huusholdning og at informere Pigebørn i de for dem nødvendige Videnskaber, eller at reise med et Herskab paa Landet eller Provindserne. Hun er at finde i lille Kongensgade 9, 2den Sal.